UNHRC में PAK को भारत का करारा जवाब, कहा- मानवाधिकारों पर आपकी बातें मजाक
India's Strong Response To Pakistan At Unhrc: Kashmir Was, Is, And Will Remain An Integral Part Of India संयुक्त राष्ट्र मानवाधिकार परिषद (UNHRC) में भारत ने पाकिस्तान को एक बार फिर से आईना दिखाया है। भारतीय राजनयिक सीमा पुजानी ने कहा
संयुक्त राष्ट्र मानवाधिकार परिषद (UNHRC) में भारत ने पाकिस्तान को एक बार फिर से आईना दिखाया है। भारतीय राजनयिक सीमा पुजानी ने कहा कि पाकिस्तान के लोग खुद रोजी-रोटी के लिए तरस रहे हैं, लेकिन भारत के साथ ऑब्सेशन नहीं छूट रहा।
बता दें कि दो दिन पहले पाकिस्तान की विदेश राज्य मंत्री हिना रब्बानी खार ने UNHRC में देश के डिफेंस एक्विजिशन की आलोचना की थी। साथ ही भारत पर झूठे आरोप लगाए थे। जिस पर पुजानी ने पाकिस्तानी मंत्री हिना रब्बानी को करारा जवाब दिया है। पुजानी ने पाकिस्तान को आतंकी देश बताया है। उन्होने कहा कि पाकिस्तान भारत के खिलाफ प्रोपगेंडा फैला रहा है।
इतना ही नहीं पुजानी ने तुर्किए और OIC को भी दी सलाह देते हुए कहा कि भारत के अंदरूनी मामले में दखल न दें। उन्होंने जोर देकर कहा कि जम्मू-कश्मीर और लद्दाख के पूरे क्षेत्र भारत का हिस्सा थे, हैं, और हमेशा रहेंगे।
मानवाधिकारों पर पाकिस्तान की बातें मजाक- पुजानी
सीमा पुजानी ने कहा कि पाकिस्तानी मंत्री के मुंह से मानवाधिकारों की बातें सुनना मजाक है। पाकिस्तान में आवाज उठाने वाले गायब हो जाते हैं। भारतीय राजनयिक ने कहा कि पाकिस्तान के अपने जांच आयोग को पिछले एक दशक में गुमशुदगी की 8,463 शिकायतें मिली हैं।
UNHRC में भारत का प्रतिनिधित्व कर रहीं पुजानी ने कहा कि जो लोग भारत में अल्पसंख्यकों की आजादी की बात करते हैं, वो पहले अपने गिरेबां में झांकें। पाकिस्तान में अल्पसंख्यकों के लिए धार्मिक आजादी नहीं है। वे अपने धर्म का पालन नहीं कर सकते हैं। इस दौरान उन्होंने पाकिस्तान में अहमदिया समुदाय की आजादी का मुद्दा उठाया। पुजानी ने कहा कि पाकिस्तान में अहमदिया समुदाय को केवल अपनी आस्था का पालन करने के लिए प्रताड़ित किया जा रहा है।
पाकिस्तान में लोग रोजी-रोटी के लिए तरस रहे
पुजानी ने कहा कि एक तरफ पाकिस्तान की आवाम अपने जीवन, लाइफ स्टाइल और स्वतंत्रता के लिए संघर्ष कर रही। उनके पास खाने के लिए पैसे नहीं हैं, लेकिन दूसरी तरफ ये भारत के खिलाफ गलत प्रोपगेंडा फैला रहे हैं। ऐसे में पाकिस्तान की भारत के साथ ऑब्सेशन यह दिखाता है कि इनकी प्राथमिकताएं ही गलत हैं। इस दौरान पुजानी ने पाकिस्तान को सलाह दी कि वे अपनी ऊर्जा और शक्ति का इस्तेमाल वहां की आवाम की देखभाल में करे।
तुर्किए और OIC को भी दी सलाह
पुजानी ने जम्मू-कश्मीर पर तुर्किए के प्रतिनिधि और इस्लामिक सहयोग संगठन (OIC) की टिप्पणी पर भी खेद जताया। उन्होंने कहा कि जम्मू-कश्मीर के मामला हमारा आतंरिक मामला है। ऐसे में इस मुद्दे पर टिप्पणी करने से बचें। पुजानी ने कहा कि जहां तक OIC का संबंध है, हम केंद्र शासित प्रदेश जम्मू-कश्मीर को लेकर कई गई गलत टिप्पणी को खारिज करते हैं। सच ये है कि केंद्र शासित प्रदेश जम्मू-कश्मीर और लद्दाख के पूरे क्षेत्र भारत का हिस्सा थे, हैं और हमेशा रहेंगे।
क्या कहा था पाकिस्तानी मंत्री ने
हिना रब्बानी खार ने पिछले गुरुवार को भारत का बिना नाम लिए पारंपरिक हथियारों और गैर-पारंपरिक हथियारों की सप्लाई पर चिंता जताई थी। उन्होंने कहा था कि इससे दक्षिण एशिया की रणनीति स्थिरता और पाकिस्तान की नेशनल सिक्योरिटी को खतरा है।
उन्होंने कहा कि इससे किसी भी विवाद के शांतिपूर्ण समाधान के रास्ते भी बंद हो रहे हैं। उन्होंने इस बात पर जोर दिया कि दक्षिण एशिया में रहने वाली एक तिहाई लोग शांति और विकास चाहते हैं।
खार ने इस्लामाबाद से वीडियो कॉन्फ्रेंसिंग के जरिए संयुक्त राष्ट्र के एक हाई लेवल पैनल को संबोधित करते हुए भारत पर जमकर झूठे आरोप लगाए। उन्होंने बिना नाम लिए कहा कि इस क्षेत्र का सबसे बड़ा देश एटम एक्सेप्शन का लाभ ले रहा है, जो इसके अप्रसार के मानदंडों और सिद्धांतों का उल्लंघन है। उन्होंने ये बातें इंटरनेशनल कम्युनिटी टु निगोशिएट आर्म्स कंट्रोल एंड डिसआर्मामेंट एग्रीमेंट्स की 65 सदस्यीय कमेटी के सामने कही।
पाकिस्तान से जुड़ी ये खबर भी पढ़ें...
पाकिस्तान में इमरान खान की गिरफ्तारी तय:तोशाखाना केस में गैर-जमानती वारंट जारी, घर के सामने समर्थकों को बुलाया
पाकिस्तान के पूर्व प्रधानमंत्री इमरान खान को अब किसी भी वक्त गिरफ्तार किया जा सकता है। इस्लामाबाद सेशन कोर्ट ने मंगलवार इमरान को सरकारी खजाने (तोशाखाना) के करोड़ों रुपए के गिफ्ट बेहद सस्ते दामों में बेचने का आरोपी मान लिया। उनके खिलाफ गैर जमानती वारंट भी जारी कर दिए गए हैं। पूरी खबर यहां पढ़ें...